ዛሬ 20ኛና የመጨረሻ ዙር ጠቅላላ ጉባኤውን ያካሄደው የብጹዓን ጳጳሳት ሲኖዶስ ከጉባኤው ቀጥሎ በተዘጋጀው በቅዱስ ጳውሎስ 6ኛ የመሰብሰቢያ አዳራሽ ውስጥ ባሳረጉት የመስዋዕተ ቅዳሴ ስነ ስርዓት ላይ “ቅዱሱ አባታችን፣ እናመሰግናለን” በማለት ለርዕሠ ሊቃነ ጳጳሳት ፍራንችስኮስ ምስጋናቸውን አቅርበውላቸዋል። መላው የሲኖዶሱ ተካፋዮች፣ ጥሪ ከተደረገላቸው እንግዶች ጋር በጋራ በመሆን ባቀረቡት የመስዋዕተ ቅዳሴ ጸሎት ላይ በተለዩዩ ቋንቋዎች ዝማሬዎችን በማቅረብ ከወትሮ በተለየ መልኩ ብጹዓን አባቶች ደስታቸውን ገልጸዋል። የብጹዓን ጳጳሳት ሲኖዶስ ጠቅላይ ጸሐፊ ብጹዕ ካርዲናል ሎረንሶ ባልዲሰሪ በመስዋዕተ ቅዳሴው ወቅት የቀረቡትን መዝሙሮች በፕያኖ የሙዚቃ መሣሪያ ማጀባቸው ታውቋል።